Počelo suđenje Ratku Mladiću
Tužioci Haškog tribunala počeli su da obrazlažu optužnicu protiv bivšeg komandanta vojske bosanskih Srba
U svim zločinima izvršenim nad nesrpskim stanoviništvom u Bosni i Hercegovini, od Markala do Srebrenice, vidi se Mladićeva ruka, izjavio je u uvodnoj reči tužilac Dermont Grum. On je naveo da su zločini snaga bosanskih Srba bili deo plana da se teritorija koju su Srbi smatrali svojom, etnički očisti i da se povežu srpske teritorije u Bosni i osigura im se veza sa Srbijom. , istakao je Grum. On je, izmedju ostalog, rekao da je Mladić držao Sarajevo “na dlanu” od 1992. do ‘95, podvrgavajući stanovništvo kampanji terora - neselektivnim granatiranjem, snajperima i uskraćivanjem hrane, vode i struje. Tužioci će dokaze izvoditi hronološkim redom, počevši od progona nesrba u BiH i opsade Sarajeva, do genocida u Srebrenici. Grum je naveo i da će Sudsko veće čuti iskaze svedoka koji su preživeli masakr koji su počinile Mladićeve snage. rekao je tužilac Haškog tribunala. Mladićeva odbrana odlučila je da ne iznosi svoju uvodnu reč, jer će to učiniti na početku dokaznog postupka. Branilac Ratka Mladića, beogradski advokat Branko Lukić, rekao je da će odbrana dokazati da priča koju je izneo tužilac Grum – nije istinita. Predsedavajući sudija Alfons Ori izjavio je da sud razmatra odlaganje izvođenja dokaza, koje bi trebalo da počne 29. maja, zbog greške tužilaca da ih na vreme dostave odbrani. Tužilac Dermot Grum je odgovorio da tužioci prihvataju svoju grešku, kao i da se neće protiviti "razumnom odlaganju" iznošenja dokaza. Optuženi Ratko Mladić nije pokazivao emocije dok je tužilac iznosio tvrdnje o njegovim zločinima. Na prepunoj galeriji najveće sudnice tribunala, predstavnici udruženja žrtava iz Bosne su gestikulacijom komunicirali sa optuženim, koji je uzvraćao ironičnim osmesima i sopstvenom gestikulacijom. opisala je Munira Subašić iz Udruženja majki žrtava Srebrenice. Predsedavajući sudija Ori upozorio je da će, ukoliko se "nepristojna komunikacija" između publike i optuženog nastavi, “bez obzira ko je inicira”, na staklo između sudnice i publike biti spušten zastor. Iznošenje uvodne reči tužilaštva biće nastavljeno u četvrtak.